《道中》
宋代·朱槔

疢忧倦征行，金火方牴牾。
宵分饷群仆，乘月问前路。
小儿何自至，檝我陈洲渡。
暗浪击层崖，平沙起惊鹭。
奔苍川花开，冥蒙山气聚。
物情岂不嘉，闷滞非所遇。
铃语山林表，风期呼我住。
寻幽本素志，触热咏嘉句。
午枕得高深，复觉清景驻。
谁云适所原，永乏济世具。
以北一梦顷，可况百年遇。
咄哉郭氏子，破甑尚欲雇。

作者简介：徽州婺源人，字逢年。朱松弟。有轶才，自负其长，不肯随俗俯仰。工诗。有《玉澜集》。